钦定古今图书集成/明伦汇编/官常典/第409卷 > 《公子结媵陈人之妇传》公羊高
## 钦定古今图书集成/明伦汇编/官常典/第409卷 > 《公子结媵陈人之妇传》公羊高

庄公十九年“秋，公子结媵陈人之妇于鄄，遂及齐侯、
宋公盟。媵者何？诸侯娶一国，则二国往媵之，以侄娣
从。侄者何？兄之子也。娣者何？弟也。诸侯壹聘九女，诸
侯不再娶。媵不书，此何以书？为其有遂事书。大夫无
遂事，此其言遂何？《聘礼》大夫受命不受辞，出竟有可
以安社稷利国家者，则专之可也。”